Pólarnir

Pólarnir (Suðurpóll eða SuðurpólarnirÞess má geta að þegar reist var bráðabirgðahúsnæði handa fátæku fólki suður undir Öskjuhlíð árið 1917 þótti við hæfí að kalla það Suðurpólinn til mótvægis við Norðurpólinn á Hverfisgötu [nr. 125].Lesbók Morgunblaðsins, 1989, 25. feb. bls. 5) er heiti sem í daglegu tali var haft um bráðabirgðahúsnæði sem Reykjavíkurbær lét reisa syðst við Laufásveg á árum fyrri heimsstyrjaldarinnar til að bæta úr brýnni húsnæðisþörf bæjarbúa.

 Saga 

Mikil húsnæðisekla var í Reykjavík á árum fyrri heimsstyrjaldar svo jaðraði við neyðarástand. Íbúum fjölgaði hratt en nýbyggingar voru litlar sem engar, ekki hvað síst vegna stríðsins. Árið 1916 var ákveðið að reisa bráðabirgðahúsnæði fyrir bágstaddar fjölskyldur og var því fundinn staður syðst við Laufásveg sem þá náði mun lengra en síðar varð. Næstu misserin voru reistar þar tæplega fimmtíu íbúðir af miklum vanefnum, til dæmis voru þær ekki með rennandi vatni.

Þótt Pólarnir hafi upphaflega verið hugsaðir sem bráðabirgðahúsnæði, gekk hægt að rífa þá og var búið í flestum húsanna vel fram á sjötta áratuginn.

Sigurður A. Magnússon rithöfundur ólst upp í Pólunum og dró upp mynd af lífinu þar í endurminningarbók sinni Undir kalstjörnu.

 Tilvísanir 

 Tenglar 
 Pólarnir í Reykjavík 
 Minjasafn Reykjavíkur Skýrsla nr. 161 Vatnsmýri - Seljamýri - Öskjuhlíð 

Flokkur:Miðborg Reykjavíkur
Flokkur:Saga Reykjavíkur
Flokkur:Örnefni í Reykjavík
flokkur:Félagslegt húsnæði